વિવિધ બેંકો પાસેથી નવ હજાર કરોડ રુપિયાથી વધુ લોન લઈને તેની ભરપાઈ ન કરનારા વિજય માલ્યા સામે ભારતમાં કાયદાકીય સકંજો કસાતા તેઓ રાતોરાત લંડન રવાના થઈ ગયા હતા. માલ્યા સામે તપાસ ચાલુ હતી તે દરમિયાન જ તેઓ લંડન ભાગી જતાં સરકાર પર પણ અનેક સવાલો ખડા થયા હતા. બીજી તરફ, લંડન નાસી ગયેલા માલ્યાએ ત્યાં જઈને પણ ભારત સરકાર તેમજ તપાસ એજન્સીઓ પર પ્રહારો કરવાના ચાલુ રાખ્યા હતા. માલ્યા વારંવાર દાવો કરતા રહ્યા હતા કે તેઓ ભાગ્યા નથી, અને યોગ્ય સમય આવ્યે તેઓ ભારત પરત આવે. માલ્યાએ આ દરમિયાન બેંકોને સેટલમેન્ટની પણ ઓફર કરી હતી, જેને એસબીઆઈ સહિતની બેંકોએ ફગાવી દીધી હતી.